ગાંધીનગર: આગામી તા. ૨૨ ફેબ્રુઆરીથી તા. ૩૧ માર્ચ દરમ્યાન યોજાનારા ગુજરાત વિધાનસભાના બજેટ સત્રમાં વિવાદાસ્પદ ગુજકોક બિલ સુધારા સાથે ફરી રજૂ થાય તેવી શક્યતા છે. આંતકવાદ અને સંગઠિત ગુનાખોરીને અટકાવવા માટે બનાવાયેલું ગુજકોક બિલ છેલ્લા બાર વર્ષથી ગુજરાતમાં વિવાદાસ્પદ બન્યું છે. અગાઉ પણ તત્કાલીન રાષ્ટ્રપતિ ડો. એ.પી. જે. અબ્દુલ કલામ અને તત્કાલીન રાષ્ટ્રપતિ પ્રતિભા પાટીલે ગુજરાત વિધાનસભામાં કોંગ્રેસના વિરોધ વચ્ચે પસાર કરાયેલા આ વિવાદાસ્પદ બિલને પણ મોકલાવ્યું હતું. ગુજકોક બિલ હેઠળની કેટલીક કાયદાકીય જોગવાઈએ કેન્દ્રના કાયદા સાથે સુસંગતતા ધરાવતી નથી તેવું તે સમયે જે તે તત્કાલીન રાષ્ટ્રપતિએ બિલને પરત મોકલવા જણાવ્યું હતું.